ඉරානයේ ටෙහෙරාන් නුවර පැවැත්වෙන ආසියානු ජ්‍යෙෂ්ඨ පිරිමි වොලිබෝල් තරගාවලියේදී ප්‍රබල ඉන්දුනීසියානු කණ්ඩායම සමඟ තරග වැදුණ ශ්‍රී ලංකාව තරග වට 3-2ක් ලෙස ජය අත්කර ගනිමින් වොලිබෝල් ඉතිහාසයේ පළමු වතාවට ආසියානු සුපර්ලීග් වටයට සුදුසුකම් ලැබීමට සමත්විය.අසනීප තත්ත්වයක් හේතුවෙන් මේ තරගයෙන් ශ්‍රී ලංකා පිලේ නායක සමීර ඒකනායකට ඉවත්වීමට තීරණය කර තිබුණ ද පෙර තරගවලදී විශිෂ්ඨ දස්කම් පෑ ශ්‍රී ලංකා නායකයා අසනීප තත්වය මධ්‍යයේ වුවද අවසන් මොහොතේදී කණ්ඩායමට එක්වීම විශේෂ සිදුවීමකි.ඉරානයේ ටෙහෙරාන් නුවර 16 වැනි වරට පැවැත්වෙන මේ තරගාවලියේ කාණ්ඩ 4 ක් යටතේ රටවල් 16ක් සහභාගි වී සිටිති..